Τσιζκέικ με φρούτα του δάσους
Ένα δροσερό και ανάλαφρο cheesecake με τη λαμπερή του επικάλυψη έχει πολλά πρόσωπα: μπορεί να είναι το καθημερινό γλύκισμα αλλά και το εντυπωσιακό, γλυκό γιορτινό κέρασμα!
250 γρ. μπισκότα τύπου digestive, αλεσμένα στον πολυκόφτη σε σκόνη , 110 γρ. βούτυρο αγελάδας, λιωμένο , 600 γρ. τυρί κρέμα , 100 γρ. άχνη ζάχαρη , 200 ml κρέμα γάλακτος με 35% λιπαρά, κρύα από το ψυγείο , 250 γρ. φρούτα του δάσους, φρέσκα ή κατεψυγμένα  , 2 κουτ. σούπας χυμός λεμονιού , 50 γρ. ζάχαρη , 1 κουτ. σούπας κορν φλάουρ , 100 ml νερό
Για να φτιάξουμε το cheesecake, ξεκινάμε ανακατεύοντας σε μπολ τα αλεσμένα μπισκότα με το βούτυρο, μέχρι να σχηματιστεί ένα μείγμα, σαν βρεγμένη άμμος. Στρώνουμε μια λαδόκολλα σε ένα τσέρκι περίπου 20 εκ. Αδειάζουμε το μείγμα μπισκότου και το πιέζουμε με το χέρι μας, ώστε να απλωθεί και να καλύψει ομοιόμορφα τη βάση.Πιέζουμε προς τα κάτω, να γίνει μια συμπαγής βάση και τοποθετούμε στην κατάψυξη για 10 λεπτά.Χτυπάμε στο μίξερ το τυρί κρέμα με την άχνη μέχρι το μείγμα να αφρατέψει.Προσθέτουμε την κρύα κρέμα γάλακτος και συνεχίζουμε το χτύπημα μέχρι να ενσωματωθεί και να έχουμε μια αφράτη κρέμα.Στρώνουμε την κρέμα πάνω από το μπισκότο και βάζουμε στο ψυγείο για 1-2 ώρες.Σε ένα κατσαρολάκι βάζουμε όλα τα υλικά μαζί και τοποθετούμε σε μέτρια φωτιά. Βράζουμε για 1-2 λεπτά από τη στιγμή που θα ξεκινήσει ο βρασμός, ανακατεύοντας συνεχώς, μέχρι να δέσει λίγο η σάλτσα. Αποσύρουμε και αφήνουμε να κρυώσει.Απλώνουμε πάνω από το τσίζκεϊκ την επικάλυψη με τα φρούτα και σερβίρουμε.
Κρέμα Γάλακτος,Τυρί,Φρούτο του πάθους